title: 97/152/EZ: Odluka Komisije od 10. veljače 1997. o podacima koji se moraju unijeti u računalnu datoteku pošiljaka životinja ili životinjskih proizvoda iz trećih zemalja koje se ponovno otpremaju  Tekst značajan za EGP

text:
               03/Sv. 41

               HR

               Službeni list Europske unije

               57

         31997D0152

               L 059/50

               SLUŽBENI LIST EUROPSKE UNIJE

         ODLUKA KOMISIJE
   od 10. veljače 1997.
   o podacima koji se moraju unijeti u računalnu datoteku pošiljaka životinja ili životinjskih proizvoda iz trećih zemalja koje se ponovno otpremaju
   (Tekst značajan za EGP)
   (97/152/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Odluku Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift), o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 12.,
   budući da treba uspostaviti informacijski sustav za pošiljke životinja koje se ponovno otpremaju od strane veterinarskih službenika na graničnim inspekcijskim postajama;
   budući da svako zainteresirano tijelo mora imati nasumičan pristup računalnoj datoteci pošiljaka životinja ili proizvoda koji su ponovno otpremljeni;
   budući da podaci koji se unose u računalnu datoteku trebaju biti utvrđeni kako bi se omogućila točna identifikacija ponovno otpremljenih pošiljki i razloga za ponovno otpremanje;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Podaci koji se moraju unijeti u računalnu datoteku pošiljki životinja ili životinjskih proizvoda iz trećih zemalja koje su ponovno otpremljene određeni su u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 10. veljače 1997.

            Za Komisiju

         Franz FISCHLER

            Član Komisije

      (1)  SL L 243, 25.8.1992., str. 27.
   PRILOG
   PODACI KOJI SE MORAJU UNIJETI U RAČUNALNU DATOTEKU POŠILJAKA ŽIVOTINJA ILI ŽIVOTINJSKIH PROIZVODA IZ TREĆIH ZEMALJA KOJE SE PONOVNO OTPREMAJU
   1.   Granična inspekcijska postaja

               (a)

               Naziv i oznaka inspekcijske postaje (Animo)

               (b)

               Ime odgovornog veterinara

         2.   Pošiljka

               (a)

               Vrsta i kod robe (Animo)

               (b)

               Broj/količina/jedinice

               (c)

               Zdravstveni certifikat:

                           i.

                           serijski broj;

                           ii.

                           datum;

                           iii.

                           ime i položaj veterinara koji potpisuje certifikat;

                           iv.

                           služba podrijetla veterinara;

                           v.

                           zemlja podrijetla.

               (d)

               Serijski broj „Priloga B“

         3.   Trgovci

               (a)

               Naziv i adresa gospodarstva i/ili objekta podrijetla (broj odobrenja prema potrebi)

               (b)

               Ime i adresa izvoznika

               (c)

               Ime i adresa uvoznika

         4.   Kretanja pošiljke

               (a)

               Treća zemlja podrijetla

               (b)

               Treća zemlja otpreme

               (c)

               Regija podrijetla (prema potrebi)

               (d)

               Država članica odredišta/zemlja odredišta

               (e)

               Primatelj i adresa odredišta (odobreni broj prema potrebi)

               (f)

               Prijevozna sredstva

                           i.   zračni promet:

                           broj leta;

                           ii.   cestovni i pružni promet:

                                       —

                                       registarski broj vozila,

                                       —

                                       broj vagona;

                           iii.   pomorski promet:

                                       —

                                       naziv broda;

                           iv.   broj kontejnera (prema potrebi).

         5.   Ponovna otprema

               (a)

               Datum i vrijeme (ako je moguće) ponovne otpreme

               (b)

               Polazište (ako je različito od granične inspekcijske postaje ulaska)

               (c)

               Odredište (ako je moguće)

               (d)

               Prijevozna sredstva

                           i.   zračni promet:

                           broj leta;

                           ii.   cestovni i pružni promet:

                                       —

                                       registarski broj vozila,

                                       —

                                       broj vagona;

                           iii.   pomorski promet:

                                       —

                                       naziv broda;

                           iv.   broj kontejnera.

         6.   Razlozi ponovne otpreme

               (a)

               Provjera dokumenata:

                           i.

                           izvan nadležnosti inspekcijske postaje;

                           ii.

                           nedostatak certifikata/dozvole;

                           iii.

                           nevažeći certifikat/dozvola:

                                       —

                                       preslika umjesto izvornika,

                                       —

                                       drugi formalni propusti;

                           iv.

                           pogreške dokumenata,

                                       —

                                       treća zemlja,

                                       —

                                       regija,

                                       —

                                       objekt,

                                       —

                                       dodatna jamstva,

                                       —

                                       zaštitna klauzula.

               (b)

               Provjere identiteta:

                           i.

                           odstupanje između certifikata/dozvole i robe;

                           ii.

                           izostanak regulatorne oznake ili žiga;

                           iii.

                           rezultati vizualnog pregleda negativni:

                                       —

                                       roba,

                                       —

                                       prijevozna sredstva,

                                       —

                                       dobrobit životinja.

               (c)

               Fizičke provjere:

                           Roba nije u skladu s pravilima:

                                       —

                                       pregled od strane veterinara,

                                       —

                                       laboratorijska ispitivanja,

                                       —

                                       dobrobit životinja.

         7.   Napomene:


title: 2006/128/EZ: Odluka Komisije od 3. veljače 2006. o izmjeni Direktive 2001/109/EZ Europskog parlamenta i Vijeća i Odluke Komisije 2002/38/EZ o statističkim istraživanjima nasada određenih vrsta voćaka (priopćena pod brojem dokumenta C(2005) 5963)

text:
               03/Sv. 024

               HR

               Službeni list Europske unije

               139

         32006D0128

               L 051/21

               SLUŽBENI LIST EUROPSKE UNIJE

               03.02.2006.

      ODLUKA KOMISIJE

   od 3. veljače 2006.
   o izmjeni Direktive 2001/109/EZ Europskog parlamenta i Vijeća i Odluke Komisije 2002/38/EZ o statističkim istraživanjima nasada određenih vrsta voćaka
   (priopćena pod brojem dokumenta C(2005) 5963)
   (2006/128/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/109/EZ Europskog parlamenta i Vijeća od 19. prosinca 2001. o statističkim istraživanjima koja države članice moraju provesti s ciljem određivanja proizvodnog potencijala nasada određenih vrsta voćaka (1), a posebno njezin članak 1. stavak 2., treći podstavak, članak 2. stavak 2. i članak 4. stavak 2.,
   budući da:

               (1)

               Direktiva 2001/109/EZ, koja uspostavlja popis vrsta za koje se vrše statistička istraživanja u državama članicama, provodi se Odlukom Komisije 2002/38/EZ od 27. prosinca 2001. o utvrđivanju parametara istraživanja te oznaka i standardnih pravila za prijepis podataka koji se odnose na istraživanja nasada određenih vrsta voćaka u strojno čitljiv oblik (2). Ta Odluka utvrđuje granice proizvodnih područja koja se određuju te njihove odgovarajuće oznake i vrste voća i njihovih sorata.

               (2)

               Kao posljedica pristupanja novih država članica, potrebno je usvojiti odgovarajuće priloge Direktivi 2001/109/EZ i Odluci 2002/38/EZ.

               (3)

               Direktivu 2001/109/EZ i Odluku 2002/38/EZ treba stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za poljoprivrednu statistiku, uspostavljenog Odlukom Vijeća 72/279/EEZ (3),

         DONIJELA JE OVU ODLUKU:
   Članak 1.
   Prilog Direktivi 2001/109/EZ zamjenjuje se Prilogom I. ovoj Odluci.
   Članak 2.
   Prilozi I. i III. Odluci 2002/38/EZ izmjenjuju se u skladu s Prilogom II., odnosno Prilogom III., ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 3. veljače 2006.

            Za Komisiju

         Joaquín ALMUNIA

            Član Komisije

      (1)  SL L 13, 16.1.2002., str. 21. Direktiva kako je izmijenjena Aktom o pristupanju iz 2003.

      (2)  SL L 16, 18.1.2002., str. 35.

      (3)  SL L 179, 7.8.1972., str. 1.
   PRILOG I.

         „PRILOG

            VRSTE KOJE SE ISTRAŽUJU U RAZLIČITIM DRŽAVAMA ČLANICAMA

                     Jabuke

                     Kruške

                     Breskve

                     Marelice

                     Naranče

                     Limuni

                     Sitni agrumi

                     Belgija

                     ×

                     ×

                     Češka Republika

                     ×

                     ×

                     ×

                     ×

                     Danska

                     ×

                     ×

                     Njemačka

                     ×

                     ×

                     Estonija

                     ×

                     Grčka

                     ×

                     ×

                     ×

                     ×

                     ×

                     ×

                     ×

                     Španjolska

                     ×

                     ×

                     ×

                     ×

                     ×

                     ×

                     ×

                     Francuska

                     ×

                     ×

                     ×

                     ×

                     ×

                     ×

                     ×

                     Irska

                     ×

                     Italija

                     ×

                     ×

                     ×

                     ×

                     ×

                     ×

                     ×

                     Cipar

                     ×

                     ×

                     ×

                     ×

                     ×

                     ×

                     ×

                     Latvija

                     ×

                     ×

                     Litva

                     ×

                     ×

                     Luksemburg

                     ×

                     ×

                     Mađarska

                     ×

                     ×

                     ×

                     ×

                     Malta

                     × (1)

                     Nizozemska

                     ×

                     ×

                     Austrija

                     ×

                     ×

                     ×

                     ×

                     Poljska

                     ×

                     ×

                     × (1)

                     × (1)

                     Portugal

                     ×

                     ×

                     ×

                     ×

                     ×

                     ×

                     ×

                     Slovenija

                     ×

                     ×

                     × (1)

                     × (1)

                     Slovačka

                     ×

                     ×

                     × (1)

                     × (1)

                     Finska

                     ×

                     Švedska

                     ×

                     ×

                     Ujedinjena Kraljevina

                     ×

                     ×

      (1)  Istraživanja se ne provode za: starost stabala, gustoću nasada, sortu voća.”
   PRILOG II.
   Izmjene Priloga I. Odluci 2002/38/EZ

               Država

               Šifra države

               Teritorijalna podjela

               Oznaka teritorijalne podjele

               Upućivanje na NUTS

               1.

               Sljedeća tablica se umeće između Belgije i Danske:

                  „Češka Republika

                  16

                  Stredni Cechy

                  01

                  Stredni Cechy

                  Jihozapad

                  02

                  Jihozapad

                  Severozapad

                  03

                  Severozapad

                  Severovychod

                  04

                  Severovychod

                  Jihovychod

                  05

                  Jihovychod

                  Stredni Morava

                  06

                  Stredni Morava

                  Moravskoslezsko

                  07

                  Moravskoslezsko”

               2.

               Sljedeća tablica se umeće između Njemačke i Grčke:

                  „Estonija

                  17

                  Čini jedinstveno zemljopisno područje

                  00

                  Estonija”

               3.

               Sljedeća tablica se umeće između Italije i Luksemburga:

                  „Cipar

                  18

                  Okrug Nikozija

                  01

                  Okrug Limassol

                  02

                  Okrug Papros

                  03

                  Okrug Larnaka

                  04

                  Okrug Famagusta

                  05

                  Latvija

                  19

                  Čini jedinstveno zemljopisno područje

                  00

                  Latvija

                  Litva

                  20

                  Čini jedinstveno zemljopisno područje

                  00

                  Litva”

               4.

               Sljedeća tablica se umeće između Luksemburga i Nizozemske:

                  „Mađarska

                  21

                  Közép-Magyarország (Središnja Mađarska)

                  01

                  Kozep-Magyarorszag

                  Közép-Dunántúl (Srednje Podunavlje)

                  02

                  Kozep-Dunantul

                  Nyugat-Dunántúl (Zapadno Podunavlje)

                  03

                  Nyugat-Dunantul

                  Dél-Dunántúl (Južno Podunavlje)

                  04

                  Del-Dunantul

                  Észak-Magyarország (Sjeverna Mađarska)

                  05

                  Észak-Magyarország

                  Észak-Alföld (Sjeverni dio Velike nizine)

                  06

                  Észak-Alföld

                  Dél-Alföld (Južni dio Velike nizine)

                  07

                  Dél-Alföld

                  Malta

                  22

                  Čini jedinstveno zemljopisno područje

                  00

                  Malta”

               5.

               Sljedeća tablica se umeće između Austrije i Portugala:

                  „Poljska

                  23

                  Łódzkie

                  01

                  Łódzkie

                  Mazowieckie

                  02

                  Mazowieckie

                  Małopolskie

                  03

                  Małopolskie

                  Śląskie

                  04

                  Śląskie

                  Lubelskie

                  05

                  Lubelskie

                  Podkarpackie

                  06

                  Podkarpackie

                  Świętokrzyskie

                  07

                  Świętokrzyskie

                  Podlaskie

                  08

                  Podlaskie

                  Wielkopolskie

                  09

                  Wielkopolskie

                  Zachodniopomorskie

                  10

                  Zachodniopomorskie

                  Lubuskie

                  11

                  Lubuskie

                  Dolnośląskie

                  12

                  Dolnośląskie

                  Opolskie

                  13

                  Opolskie

                  Kujawsko-pomorskie

                  14

                  Kujawsko-pomorskie

                  Warmińsko-mazurskie

                  15

                  Warmińsko-mazurskie

                  Pomorskie

                  16

                  Pomorskie”

               6.

               Sljedeća tablica se umeće između Portugala i Finske:

                  „Slovenija

                  24

                  Čini jedinstveno zemljopisno područje

                  00

                  Slovenija

                  Slovačka

                  25

                  Čini jedinstveno zemljopisno područje

                  00

                  Slovačka”

   PRILOG III.
   Nove sorte koje se dodaju Prilogu III. Odluci 2002/38/EZ

      Oznake po vrsti i sorti koje se koriste prilikom dostavljanja Komisiji rezultata statističkih istraživanja nasada nekih vrsta voćaka

               Vrste/sorte

               Oznaka vrste

               Oznaka sorte

               1.

               Sljedeća tablica se umeće u točki 1. Stabla jabuke, između „Early gold” i „Ostale sorte (koje određuju države članice)”:

                  „Melodie

                  081

                  Rubin

                  082

                  Champion/Šampion (CZ) Szampion (PL)

                  083

                  Rubinola

                  084

                  Ligol (PL)

                  085

                  Cortland (PL)

                  086

                  Štaris (Staris) (LT)

                  087

                  Aldas (LT)

                  088

                  Auksis (LT)

                  089

                  Orlovskoje polosatoje (LT)

                  090

                  Isbranica (LT)

                  091

                  Sinap Orlovskij (LT)

                  092”

               2.

               Sljedeća tablica se umeće u točki 2. Stabla kruške, između „Boscs Flaschenbirne” i „Ostale sorte (koje određuju države članice)”:

                  „Beurré Diel

                  057

                  Glou Morceau

                  058

                  Kieffer

                  059

                  Bohemica

                  060

                  Dicolor

                  061

                  Erika

                  062

                  Grosdemange

                  063

                  Lukasowka (PL)

                  064

                  Alka (LT)

                  065

                  Alsa (LT)

                  066

                  Mramornaja (LT)

                  067”

               3.

               Sljedeća tablica se umeće u točki 3. Stabla breskve (Stabla breskve koja daju plod s bijelim mesom), između „Ostalo” i „Nektarine”:

                  „Champion (HU)

                  570”

               4.

               Sljedeća tablica se umeće u točki 3. Stabla breskve (Stabla breskve koja daju plod sa žutim mesom), između „Ostalo” i „Nektarine”:

                  „Burbank July Elberta (SK)

                  620

                  Flamingo (SK)

                  621

                  Sunhaven (SK)

                  622”

               5.

               Sljedeća tablica se umeće u točki 4. Stabla marelice, između „Vitilio” i „Ostale sorte (koje određuju države članice)”:

                  „Ceglédi Bíbor

                  044

                  Ceglédi óriás

                  045

                  Gönci magyar kajszi

                  046

                  Magyar kajszi

                  047

                  Magyar kajszi C.235

                  048

                  Pannónia

                  049

                  Szegedi mammut

                  050

                  Karola

                  051

                  Velkopavlovická

                  052

                  Veharda

                  053

                  Maďarská

                  054”


title: 2004/248/EZ: Odluka Komisije od 10. ožujka 2004. o neuvrštenju atrazina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2004) 731)  Tekst značajan za EGP

text:
               03/Sv. 45

               HR

               Službeni list Europske unije

               220

         32004D0248

               L 078/53

               SLUŽBENI LIST EUROPSKE UNIJE

         ODLUKA KOMISIJE
   od 10. ožujka 2004.
   o neuvrštenju atrazina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2004) 731)
   (Tekst značajan za EGP)
   (2004/248/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2003/119/EZ (2), a posebno njezin članak 8. stavak 2. treći i četvrti podstavak,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (b),
   budući da:

               (1)

               Članak 8. stavak 2. Direktive 91/414/EEZ predviđa se da Komisija ostvari program rada za ispitivanje aktivnih tvari koje se koriste u sredstvima za zaštitu bilja koja su 25. srpnja 1993. već bila na tržištu. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) su utvrđene aktivne tvari koje bi trebalo procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Atrazin je jedna od 89 aktivnih tvari određenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Ujedinjena Kraljevina, koja je kao imenovana država članica izvjestiteljica 11. studenoga 1996. Komisiji dostavila izvješće o svojoj procjeni informacija dostavljenih od podnositelja prijave u skladu s člankom 6. stavkom 1. te Uredbe.

               (5)

               Po primitku izvješća od države članice izvjestiteljice, Komisija se savjetovala sa stručnjacima iz država članica, kao i s glavnim podnositeljem prijave, tvrtkom Syngenta, kako je predviđeno člankom 7. stavkom 3. Uredbe (EEZ) br. 3600/92.

               (6)

               Komisija je 6. lipnja 2003. organizirala trostrani sastanak s glavnim podnositeljem podataka i državom članicom izvjestiteljicom za tu aktivnu tvar.

               (7)

               Izvješće o procjeni koje je Ujedinjena Kraljevina pripremila ispitale su države članice i Komisija u okviru Stalnog odbora za prehrambeni lanac i zdravlje životinja. To je ispitivanje finalizirano 3. listopada 2003. u obliku izvješća Komisije o ispitivanju atrazina.

               (8)

               Dokumentacija i podaci iz ispitivanja podneseni su i Znanstvenom odboru za bilje. Odbor je zamoljen da preda svoje napomene o aspektima mogućeg onečišćenja podzemnih voda atrazinom. U svojem mišljenju (7) Znanstveni odbor za bilje nije prihvatio podnesene izračune za ekološke koncentracije u podzemnim vodama. Odbor je mišljenja i da dostupni podaci sustavnog praćenja ne dokazuju da koncentracije atrazina ili njegova sredstva razgradnje neće prelaziti 0,1 μg/l u podzemnim vodama, te očekuje da za tlo s pH većim od šest koncentracija atrazina i njegovih proizvoda razgradnje neće prelaziti 0,1 μg/l.

               (9)

               Procjena učinjena na temelju dostavljenih informacija nije pokazala da se može očekivati da, u predloženim uvjetima uporabe, sredstva za zaštitu bilja koja sadrže atrazin uglavnom udovoljavaju zahtjevima predviđenim člankom 5. stavkom 1. točkama (a) i (b) i člankom 5. stavkom 3. Direktive 91/414/EEZ. Posebno, dostupni podaci sustavnog praćenja ne pokazuju da na većim površinama koncentracije atrazina ili njegova sredstva razgradnje neće prelaziti 0,1 μg/l u podzemnim vodama. Štoviše, ne može se dokazati da će trajna uporaba u drugim područjima dopustiti zadovoljavajuće poboljšanje kakvoće podzemnih voda u kojima koncentracije već prelaze 0,1 μg/l. Te razine aktivne tvari prelaze granične vrijednosti iz Priloga VI. Direktivi 91/414/EEZ i imale bi neprihvatljiv učinak na podzemne vode.

               (10)

               Stoga atrazin ne bi trebalo uvrstiti u Prilog I. Direktivi 91/414/EEZ.

               (11)

               Potrebno je poduzeti mjere kako bi se osiguralo da se postojeća odobrenja za sredstva za zaštitu bilja koje sadrže atrazin povuku unutar propisanog razdoblja i da se ne obnavljaju, te da se za takva sredstva ne donose nova odobrenja.

               (12)

               S obzirom na informacije koje su podnesene Komisiji, čini se da u nedostatku učinkovitih alternativa za određena ograničena korištenja u određenim državama članicama postoji potreba za daljnjom uporabom aktivne tvari kako bi se omogućio razvoj zamjenskih tvari. Stoga je u trenutnim okolnostima opravdano, pod strogim uvjetima usmjerenim na umanjivanje rizika, propisati duže razdoblje povlačenja postojećih odobrenja za ograničenja korištenja koja se smatraju nužnim, za koje trenutačno radi nadzora štetnih organizama nema učinkovitih zamjena.

               (13)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže atrazin, koje dopuštaju države članice, trebalo bi ograničiti na razdoblje od najviše 12 mjeseci kako bi se omogućilo da se postojeće zalihe iskoriste u najviše jednoj sezoni rasta.

               (14)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (8) kako je zadnje izmijenjena Uredbom (EZ) br. 807/2003 (9).

               (15)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Atrazin se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               1.

               odobrenja za sredstva za zaštitu bilja koja sadrže atrazin povuku do 10. rujna 2004.;

               2.

               od 16. ožujka 2004. više ne daju niti obnavljaju odobrenja za sredstva za zaštitu bilja koja sadrže atrazin na temelju odstupanja predviđenog u članku 8. stavku 2. Direktive 91/414/EEZ;

               3.

               u vezi s primjenama navedenim u stupcu B Priloga, država članica navedena u stupcu A može zadržati na snazi odobrenja za sredstva za zaštitu bilja koja sadrže atrazin do 30. lipnja 2007. pod uvjetom da ona:

                           (a)

                           osigura da se takva sredstva za zaštitu bilja koja su preostala na tržištu ponovno označe kako bi nova deklaracija odgovarala uvjetima ograničene primjene;

                           (b)

                           uvede sve primjerene mjere za ublažavanje rizika kako bi umanjila sve eventualne rizike s ciljem osiguranja zaštite zdravlja ljudi i životinja te okoliša; i

                           (c)

                           osigura da se za takve primjene ozbiljno traže alternativna sredstva ili metode, posebno putem akcijskih planova.

         Dotične države članice obavještavaju Komisiju najkasnije 31. prosinca 2004. o primjeni ovog stavka, a posebno o radnjama koje su poduzete u skladu s točkama (a) do (c) i osigurava, na godišnjoj osnovi, količine upotrijebljenog atrazina za osnovnu uporabu na temelju ovog članka.
   Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće, a

               (a)

               za uporabe za koje se odobrenja trebaju povući 10. rujna 2004. istječe najkasnije 10. rujna 2005.;

               (b)

               za uporabe za koje se odobrenja trebaju povući do 30. lipnja 2007. istječe najkasnije 31. prosinca 2007.

         Članak 4.
   Ova je Odluka upućena državama članicama.

      Sastavljeno u Bruxellesu 10. ožujka 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 325, 12.12.2003., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  Mišljenje Znanstvenog odbora za bilje o posebnim pitanjima Komisije o procjeni atrazina u okviru Direktive Vijeća 91/414/EEZ – SCP/ATRAZINE/002-konačno - doneseno 30. siječnja 2003.

      (8)  SL L 33, 8.2.1979., str. 36.

      (9)  SL L 122, 16.5.2003., str. 36.

      PRILOG

         Popis odobrenja iz članka 2. stavka 3.

                  Stupac A

                  Stupac B

                  Država članica

                  Uporaba

                  Irska

                  Kukuruz, šume

                  Ujedinjena Kraljevina

                  Slatki kukuruz, šume

                  Španjolska

                  Kukuruz

                  Portugal

                  Kukuruz


title: 2003/640/EZ: Odluka Komisije od 4. rujna 2003. o postupku za potvrđivanje sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi sa sklopovima vanjskih zidnih obloga (priopćena pod brojem dokumenta C(2003) 3160)  Tekst značajan za EGP

text:
               13/Sv. 058

               HR

               Službeni list Europske unije

               67

         32003D0640

               L 226/21

               SLUŽBENI LIST EUROPSKE UNIJE

               04.09.2003.

      ODLUKA KOMISIJE

   od 4. rujna 2003.
   o postupku za potvrđivanje sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi sa sklopovima vanjskih zidnih obloga
   (priopćena pod brojem dokumenta C(2003) 3160)
   (Tekst značajan za EGP)
   (2003/640/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću. To znači da treba odlučiti je li, za dani proizvod ili skupinu proizvoda, postojanje nadzornog sustava tvorničke proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za zadovoljavanje kriterija iz članka 13. stavka 4. potrebno uključiti ovlašteno certifikacijsko tijelo.

               (2)

               Člankom 13. stavkom 4. zahtijeva se da time utvrđeni postupak bude naznačen u mandatima i tehničkim specifikacijama. Stoga je poželjno definirati pojam proizvoda ili skupine proizvoda onako kako se koristi u nalozima i tehničkim specifikacijama.

               (3)

               Oba postupka u članku 13. stavku 3. detaljno su opisana u Prilogu III. Direktivi 89/106/EEZ. Stoga je potrebno za svaki proizvod ili skupinu proizvoda jasno odrediti, pozivanjem na Prilog III., metode za provođenje ta dva postupka, s obzirom da Prilog III. daje prednost određenim sustavima.

               (4)

               Postupak naveden u članku 13. stavku 3. točki (a) odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III. Postupak naveden u članku 13. stavku 3. točki (b) odgovara sustavima utvrđenim u odjeljku 2. točki i. Priloga III. i u prvoj mogućnosti, uz stalni nadzor, odjeljka 2. točke ii. Priloga III.

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, ovlašteno certifikacijsko tijelo uključeno u procjenu i praćenje kontrole proizvodnje ili samog proizvoda.
   Članak 2.
   Postupak za potvrđivanje sukladnosti kako je utvrđeno u Prilogu II. navodi se u mandatima za smjernice za europska tehnička dopuštenja.
   Članak 3.
   Ova je Odluka upućena državama članicama.

      Sastavljeno u Bruxellesu 4. rujna 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Sklopovi vanjskih zidnih obloga:

               Za vanjske zidove ili završnu obradu vanjskih zidova.

         PRILOG II.

      Napomena: za proizvode koji imaju više od jedne namjene određene u sljedećim skupinama proizvoda, zadaci ovlaštenog tijela, koji proizlaze iz odgovarajućih sustava potvrđivanja usklađenosti, su kumulativni.
   Skupina proizvoda:
         sklopovi vanjskih zidnih obloga (1/2)

      Sustavi za potvrđivanje sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da EOTA odredi sljedeći sustav(-e) za potvrđivanje sukladnosti u odgovarajućim smjernicama za europsko tehničko dopuštenje:

               Proizvod/proizvodi

               Namjena

               Razina/razine ili Razred/razredi

               Sustav/sustavi potvrđivanja sukladnosti

               Sklopovi vanjskih zidnih obloga

               Za vanjske zidove, ili završnu obradu vanjskih zidova

               —

               2+

                           Sustav 2+

                           :

                           Vidjeti Direktivu 89/106/EEZ, Prilog III. odjeljak 2. točka ii., prva mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju stalnog nadzora, procjene i odobrenja kontrole tvorničke proizvodnje.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim se slučajevima proizvođaču ne smije nametati provjera takvog svojstva ako on ne želi deklarirati izvedbu proizvoda u tom pogledu.
   Skupina proizvoda:
         sklopovi vanjskih zidnih obloga (2/2)

      Sustavi za potvrđivanje sukladnosti

   Za dolje navedeni proizvod(e) i njegovu predviđenu upotrebu(-e), zahtijeva se da EOTA odredi sljedeći sustav(e) za dokazivanje sukladnosti u odgovarajućim smjernicama za europske tehničko dopuštenje:

               Proizvod

               Namjena

               Razina/razine ili Razred/razredi

               Sustav/sustavi dokazivanja sukladnosti

               Sklopovi vanjskih zidnih obloga

               Za uporabu u skladu s propisima u vezi s reakcijom na požar

               A1 (1), A2 (1), B (1), C (1)

               ——————
               A1 (2), A2 (2), B (2), C (2), D, E
               ——————
               (A1 do E) (3), F

               1
               ———
               3
               ———
               4

                              Sustav 1

                           Vidjeti Direktivu 89/106/EEZ, Prilog III. odjeljak 2. točka i., bez kontrolnog ispitivanja uzorka.

                              Sustav 3

                           Vidjeti Direktivu 89/106/EEZ, Prilog III. odjeljak 2. točka ii., druga mogućnost.

                              Sustav 4

                           Vidjeti Direktivu 89/106/EEZ, Prilog III. odjeljak 2. točka ii., treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Proizvodi/materijali čija jasno odrediva faza u procesu proizvodnje vodi do višeg razreda reakcije na požar (npr. dodavanjem sporogorećih materijala ili ograničavanjem organskih materijala).

      (2)  Proizvodi/materijali koje ne pokriva bilješka 1.

      (3)  Proizvodi/materijali za koje ne treba izvršiti ispitivanje reakcije na požar (npr. proizvodi/materijali razreda A1 u skladu s Odlukom Komisije 96/603/EZ, s izmjenama).


Odluka Komisije od 15/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8083 - MERCK / SANOFI PASTEUR MSD) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/200/EZ: Odluka Komisije od 27. veljače 2004. o mjerama kojima se sprečava unošenje Pepino mozaik virusa u Zajednicu i njegovo širenje unutar Zajednice (priopćeno pod brojem dokumenta C(2004) 581)

text:
               03/Sv. 004

               HR

               Službeni list Europske unije

               70

         32004D0200

               L 064/43

               SLUŽBENI LIST EUROPSKE UNIJE

               27.02.2004.

      ODLUKA KOMISIJE

   od 27. veljače 2004.
   o mjerama kojima se sprečava unošenje Pepino mozaik virusa u Zajednicu i njegovo širenje unutar Zajednice
   (priopćeno pod brojem dokumenta C(2004) 581)
   (2004/200/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode te protiv njihova širenja unutar Zajednice (1), a posebno treću rečenicu njezinog članka 16. stavka 3.,
   budući da:

               (1)

               Krajem 1999. i početkom 2000. Njemačka, Francuska, Nizozemska i Ujedinjena Kraljevina obavijestile su ostale države članice i Komisiju o izbijanju Pepino mozaik virusa na usjevima rajčice u svojim zemljama te o poduzetim mjerama za suzbijanje virusa.

               (2)

               Odlukom Komisije 2003/64/EZ (2), od država članica privremeno se tražilo poduzimanje mjera protiv uvođenja Pepino mozaik virusa u Zajednicu i njegovog širenja unutar Zajednice. Ta se odluka prestala primjenjivati 31. siječnja 2004.

               (3)

               Pepino mozaik virus u ovom trenutku nije naveden niti u Prilogu I. niti u Prilogu II. Direktive 2000/29/EZ. Međutim, preliminarna analiza opasnosti od šteta koju je provelo nekoliko država članica, temeljena na dostupnim znanstvenim informacijama, pokazala je kako Pepino mozaik virus i njegovi štetni učinci mogu u značajnoj mjeri utjecati na zdravlje bilja u Zajednici, posebno na proizvodnju rajčice iz staklenika. Znanstveni rad proveden na Pepino mozaik virusu još uvijek nije ponudio zadovoljavajuće pojašnjenje na osnovu kojega bi se revidirala gore navedena preliminarna analiza opasnosti od šteta, iako je u međuvremenu više informacija postalo dostupno, posebno kada je riječ o šteti koju je Pepino mozaik virus izazvao na biljkama rajčice koje su namijenjene za sadnju.

               (4)

               U skladu s gore navedenim, s obzirom da je Odluka 2003/64/EZ prestala važiti, neophodno je poduzeti privremene mjere protiv Pepino mozaik virusa.

               (5)

               Kao rezultat službenih ispitivanja provedenih u skladu s odredbama Odluke 2003/64/EZ te zasnovanih na najnovijim informacijama o šteti prouzročenoj Pepino mozaik virusom, ustanovljena je uloga sjemenja rajčice kao značajnog izvora zaraze.

               (6)

               Mjere predviđene u ovoj Odluci trebale bi se primjenjivati na unošenje Pepino mozaik virusa u Zajednicu ili njegovo širenje unutar Zajednice, inspekcijski nadzor nad sjemenjem rajčice koje potječe iz trećih zemalja te kretanje sjemenja rajčice. One bi također trebale obuhvatiti općenitiji nadzor nad prisutnošću Pepino mozaik virusa u državama članicama.

               (7)

               Rezultate takvih mjera trebalo bi neprekidno procjenjivati te razmotriti moguće daljnje mjere u svjetlu rezultata dobivenih tim procjenama. Naknadne mjere trebale bi također uzeti u obzir informacije i znanstvena stručna mišljenja dobivena od država članica.

               (8)

               Mjere predviđene u ovoj Odluci u skladu su s mišljenjem Stalnog odbora za zdravstvenu zaštitu bilja,

         DONIJELA JE OVU ODLUKU:
   Članak 1.
   Zabranjeno je unošenje u Zajednicu i kretanje unutar Zajednice sjemenja rajčice vrste Lycopersicon lycopersicum (L.) Karsten ex Farw., zaraženog Pepino mozaik virusom.
   Članak 2.
   Sjemenje rajčice koje potječe iz trećih zemalja smije se uvesti u Zajednicu samo ako ispunjava uvjete navedene u točki 1. Priloga. Prilikom ulaska u Zajednicu predmetno će sjemenje biti po potrebi pregledano i testirano na prisutnost Pepino mozaik virusa u skladu s člankom 13. stavkom 1. točkom i. Direktive 2000/29/EZ, mutatis mutandis.
   Članak 3.
   1.   Sjemenje rajčice koje potječe iz Zajednice smije se kretati unutar Zajednice samo ako ispunjava uvjete navedene u točki 2. Priloga.
   2.   Stavak 1. ne primjenjuje se na kretanje sjemenja namijenjenog prodaji krajnjim potrošačima koji se ne bave profesionalno proizvodnjom bilja, pod uvjetom da ambalaža sjemenja ili drugi podaci jasno naznače kako je predmetno sjemenje namijenjeno prodaji takvim potrošačima.
   Članak 4.
   Države članice provode službena istraživanja kako bi utvrdili nazočnost Pepino mozaik virusa u postrojenjima za proizvodnju biljaka i plodova rajčice.
   Ne dovodeći u pitanje članak 16. stavak 2., odnosno članak 13.c stavak 8. Direktive 2000/29/EZ, rezultati dobiveni istraživanjima iz prvog stavka te rezultati inspekcijskih pregleda i testiranja iz članka 2. dostavljaju se Komisiji i ostalim državama članicama najkasnije 30. studenoga 2004.
   Članak 5.
   Komisija će najkasnije 31. prosinca 2004. preispitati primjenu ove Odluke.
   Članak 6.
   Ova je Odluka upućena državama članicama.

      Sastavljeno u Bruxellesu 27. veljače 2004.

            Za Komisiju

         David BYRNE

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2003/116/EZ (SL L 321, 6.12.2003., str. 36.).

      (2)  SL L 24, 29.1.2003., str. 15.
   PRILOG
   Uvjeti navedeni u članku 2. i 3.

               1.

               Sjemenje rajčice koje potječe iz trećih zemalja prati fitosanitarni certifikat iz članka 13. stavka 1. točke ii. Direktive 2000/29/EZ u kojoj se navodi kako je predmetno sjemenje dobiveno pomoću prikladne metode ekstrakcije kiseline te da:

                           a)

                           ono potječe iz područja u kojima se Pepino mozaik virus kao što je poznato ne pojavljuje; ili

                           b)

                           nisu utvrđeni nikakvi simptomi Pepino mozaik virusa na biljkama na mjestu proizvodnje tijekom punog vegetativnog ciklusa predmetnog sjemenja; ili

                           c)

                           je predmetno sjemenje prošlo službeno testiranje na Pepino mozaik virus na reprezentativnom uzorku uporabom prikladnih metoda i testova kojima je utvrđeno kako ono nije zaraženo Pepino mozaik virusom.

               2.

               Sjemenje rajčice koje potječe iz Zajednice smije se kretati unutar Zajednice samo ako je dobiveno pomoću prikladne metode ekstrakcije kiseline te ako:

                           (a)

                           ono potječe iz područja u kojima se Pepino mozaik virus kao što je poznato ne pojavljuje; ili

                           (b)

                           nisu utvrđeni nikakvi simptomi Pepino mozaik virusa na biljkama na mjestu proizvodnje tijekom punog vegetativnog ciklusa predmetnog sjemenja; ili

                           (c)

                           je predmetno sjemenje prošlo službeno testiranje na Pepino mozaik virus na reprezentativnom uzorku uporabom prikladnih metoda i testova kojima je utvrđeno kako ono nije zaraženo Pepino mozaik virusom.


Odluka Komisije od 11/12/2012 u kojoj se određuje koncentracija kompatibilna sa zajedničkim tržištem (Predmet br. COMP/M.6697 - O.W. BUNKER / BERGEN BUNKERS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/555/EZ: Odluka Europske središnje banke od 19. lipnja 2009. o izmjeni Odluke ESB/2003/14 o upravljanju poslovima zaduživanja i kreditiranja koje je Europska zajednica sklopila u sklopu instrumenta srednjoročne financijske pomoći (ESB/2009/17)

text:
               01/Sv. 005

               HR

               Službeni list Europske unije

               233

         32009D0017(01)

               L 190/11

               SLUŽBENI LIST EUROPSKE UNIJE

               19.06.2009.

      ODLUKA EUROPSKE SREDIŠNJE BANKE

   od 19. lipnja 2009.
   o izmjeni Odluke ESB/2003/14 o upravljanju poslovima zaduživanja i kreditiranja koje je Europska zajednica sklopila u sklopu instrumenta srednjoročne financijske pomoći
   (ESB/2009/17)
   (2009/555/EZ)
   OPĆE VIJEĆE EUROPSKE SREDIŠNJE BANKE,
   uzimajući u obzir Ugovor o osnivanju Europske zajednice, a posebno njegov članak 119. i članak 123. stavak 2.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 17., članak 21. stavak 21.2., članak 44. i prvu alineju njegova članka 47. stavka 47.1.,
   uzimajući u obzir Uredbu Vijeća (EZ) br. 431/2009 od 18. svibnja 2009. o izmjeni Uredbe (EZ) br. 332/2002 o uspostavi instrumenta kojim se osigurava srednjoročna financijska pomoć za platne bilance država članica (1), a posebno njezin članak 1. stavak 5.,
   budući da:

               (1)

               U skladu s člankom 9. Uredbe Vijeća (EZ) br. 332/2002 od 18. veljače 2002. o uspostavi instrumenta kojim se osigurava srednjoročna financijska pomoć za platne bilance država članica (2), Europska središnja banka (ESB) mora poduzeti mjere potrebne za upravljanje kreditima koji su odobreni u sklopu instrumenta srednjoročne financijske pomoći državama članicama koje nisu usvojile euro.

               (2)

               Člankom 1. stavkom 5. Uredbe (EZ) br. 431/2009 uvodi se novi članak 7. stavak 5. u Uredbu (EZ) br. 332/2002 koji od država članica koje primaju kredite odobrene u sklopu instrumenta srednjoročne financijske pomoći zahtijeva da iznose potrebne za otplatu glavnice i plaćanje kamata na navedene kredite prenesu na račun kod ESB-a sedam radnih dana sustava TARGET2 prije odgovarajućih datuma dospijeća. ESB stoga smatra prikladnim u tu svrhu otvoriti posebne račune za nacionalne središnje banke tih država članica.

               (3)

               Odluku ESB/2003/14 od 7. studenoga 2003. o upravljanju poslovima zaduživanja i kreditiranja koje je Europska zajednica sklopila u sklopu instrumenta srednjoročne financijske pomoći (3) trebalo bi izmijeniti kako bi odražavala navedene promjene,

         DONIJELO JE OVU ODLUKU:
   Članak 1.
   Odluka ESB/2003/14 mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Plaćanja povezana s poslovima zaduživanja i kreditiranja Europske zajednice izvršavaju se preko računa uime ESB-a i/ili, uzimajući u obzir sporazume o zaduživanju i kreditiranju između Europske zajednice i dotične države članice, preko računa otvorenih kod ESB-a uime nacionalne središnje banke te države članice ili uime Komisije Europskih zajednica.”;

               2.

               Članak 3. stavak 2. zamjenjuje se sljedećim:
               „2.   Sredstva koja ESB primi za račun Europske zajednice u odnosu na plaćanje kamata ili otplatu glavnice od države članice koja je primila kredit, prenose se na datum dospijeća na račune koje navedu vjerovnici u sklopu sporazuma o zaduživanju koje je sklopila Europska zajednica.”

               3.

               Članak 4. zamjenjuje se sljedećim:
               „Članak 4.
               ESB u svojim poslovnim knjigama evidentira svaki posao zaduživanja odnosno kreditiranja na sljedećim računima u eurima:

                           (a)

                           na računu na strani pasive za evidentiranje sredstava primljenih za račun Europske zajednice i njihov prijenos nacionalnoj središnjoj banci države članice koja prima odgovarajući kredit;

                           (b)

                           na pomoćnom računu pod nazivom ‚Obveze Europske zajednice u vezi s poslovima zaduživanja Europske zajednice’ koji se, prema potrebi, dijeli na podračune za pojedine vjerovnike u odnosu na sporazume o zaduživanju; i

                           (c)

                           na pomoćnom računu pod nazivom ‚Potraživanja Europske zajednice u vezi s poslovima kreditiranja Europske zajednice’.”;

               4.

               Članak 5. zamjenjuje se sljedećim:
               „Članak 5.
               ESB knjiži financijske poslove opisane u članku 3. na njihov datum valute terećenjem ili odobravanjem računa iz ove Odluke.”;

               5.

               Članak 6. zamjenjuje se sljedećim:
               „Članak 6.
               1.   ESB provjerava datume prijenosa i datume dospijeća koji su za plaćanje kamata i otplatu glavnice utvrđeni u sporazumima o zaduživanju i kreditiranju.
               2.   Najmanje 15 kalendarskih dana prije svakog datuma prijenosa, ESB obavješćuje nacionalnu središnju banku države članice koja ima dugovanje prema Europskoj zajednici.”

         Članak 2.
   Izvršni odbor ESB-a poduzima sve mjere potrebne da bi ova Odluka proizvela učinke.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Frankfurtu na Majni 19. lipnja 2009.

            Uime Općeg vijeća ESB-a

            Predsjednik ESB-a

         Jean-Claude TRICHET

      (1)  SL L 128, 27.5.2009., str. 1.

      (2)  SL L 53, 23.2.2002., str. 1.

      (3)  SL L 297, 15.11.2003., str. 35.


title: 2005/484/EZ: Odluka Komisije od 4. srpnja 2005. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u pogledu sustava za izgradnju hladnjača i sustava za oblaganje hladnjača (priopćena pod brojem dokumenta C(2005) 1961)  Tekst značajan za EGP

text:
               13/Sv. 54

               HR

               Službeni list Europske unije

               79

         32005D0484

               L 173/15

               SLUŽBENI LIST EUROPSKE UNIJE

         ODLUKA KOMISIJE
   od 4. srpnja 2005.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u pogledu sustava za izgradnju hladnjača i sustava za oblaganje hladnjača
   (priopćena pod brojem dokumenta C(2005) 1961)
   (Tekst značajan za EGP)
   (2005/484/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 13. stavak 4.,
   budući da:

               (1)

               U pogledu dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, Komisija mora izabrati onaj postupak koji nameće najmanje obveza i koji je u skladu sa zahtjevima sigurnosti. To znači da treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela.

               (2)

               Članak 13. stavak 4. Direktive 89/106/EEZ zahtijeva da tako utvrđen postupak mora biti naznačen u mandatima i u tehničkim specifikacijama; budući da je zato poželjno odrediti onaj koncept proizvoda ili obitelji proizvoda koji se koristi u mandatima i tehničkim specifikacijama.

               (3)

               Dva postupka predviđena u članku 13. stavku 3. detaljno su opisana u Prilogu III. Direktivi 89/106/EEZ. Stoga je potrebno jasno odrediti metode kojima se ova dva postupka moraju primijeniti, pozivanjem na Prilog III, za svaki proizvod ili obitelj proizvoda, s obzirom da Prilog III. daje prednost određenim sustavima.

               (4)

               Postupak naveden u članku 13. stavku 3. točki (a) Direktive 89/106/EEZ odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III. Direktivi 89/106/EEZ. Postupak naveden u članku 13. stavku 3. točki (b) odgovara sustavima utvrđenim u odjeljku 2. točki i. Priloga III. i u prvoj mogućnosti, uz stalni nadzor, točke ii. odjeljka 2. Priloga III.

               (5)

               Mjere predviđene u ovoj Odluci u skladu su s mišljenjem Stalnog odbora za građevinarstvo,

         DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, u procjenu i praćenje kontrole proizvodnje ili samog proizvoda uključeno ovlašteno certifikacijsko tijelo.
   Članak 2.
   Postupak potvrđivanja sukladnosti, kako je utvrđen u Prilogu II., naznačen je u mandatima za smjernice europskih tehničkih odobrenja.
   Članak 3.
   Ova je Odluka upućena državama članicama.

      Sastavljeno u Bruxellesu 4. srpnja 2005.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      PRILOG I.
      Sustavi za izgradnju hladnjača i sustavi za oblaganje hladnjača:

                  —

                  Za uporabu u građevinskim radovima.

      PRILOG II.

         Napomena: za proizvode koji imaju više od jedne namjene određene u sljedećim obiteljima proizvoda, zadaci ovlaštenog tijela koji proizlaze iz odgovarajućih sustava potvrđivanja sukladnosti su kumulativni.

         SUSTAVI ZA IZGRADNJU HLADNJAČA I SUSTAVI ZA OBLAGANJE HLADNJAČA

         Sustavi potvrđivanja sukladnosti

      Za dolje navedeni proizvod/proizvode i namjenu/namjene, Europska organizacija za tehnička odobrenja (EOTA) mora odrediti slijedeći sustav/sustave potvrđivanja sukladnosti prema odgovarajućoj smjernici europskih tehničkih odobrenja:

                  Proizvod/proizvodi

                  Namjena

                  Razina/razine ili Kategorija/
                  kategorije

                  Sustav/sustavi potvrđivanja sukladnosti

                  Sustavi za izgradnju hladnjača i sustavi za oblaganje hladnjača

                  U građevinskim radovima

                  —

                  1

                  Sustav 1: Vidjeti Direktivu 89/106/EEZ, Prilog III. odjeljak 2. točku i., bez kontrolnog ispitivanja uzorka.

            Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 Dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.


title: 98/535/EZ: Odluka Komisije od 3. rujna 1998. o zajedničkom tehničkom propisu za terestrički zrakoplovni telekomunikacijski sustav (TFTS) (priopćena pod brojem dokumenta C(1998) 2378)  Tekst značajan za EGP

text:
               13/Sv. 047

               HR

               Službeni list Europske unije

               17

         31998D0535

               L 251/36

               SLUŽBENI LIST EUROPSKE UNIJE

               03.09.1998.

      ODLUKA KOMISIJE

   od 3. rujna 1998.
   o zajedničkom tehničkom propisu za terestrički zrakoplovni telekomunikacijski sustav (TFTS)
   (priopćena pod brojem dokumenta C(1998) 2378)
   (Tekst značajan za EGP)
   (98/535/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno njezin članak 7. stavak 2. drugu alineju,
   budući da je Komisija donijela mjeru za određivanje vrste telekomunikacijske terminalne opreme za koju je potreban zajednički tehnički propis, kao i povezanu izjavu o području primjene u skladu s člankom 7. stavkom 2. prvom alinejom;
   budući da bi trebalo donijeti odgovarajuće usklađene norme ili njihove dijelove za provedbu bitnih zahtjeva koji bi se trebali pretvoriti u zajedničke tehničke propise;
   budući da je neophodno uvesti prijelazne mjere za opremu odobrenu prema nacionalnim propisima za homologaciju kako bi se proizvođačima osigurao daljnji pristup tržištima;
   budući da je podnesen prijedlog Odboru za odobravanje telekomunikacijske opreme (ACTE) u skladu s člankom 29. stavkom 2.;
   budući da je zajednički tehnički propis koji treba donijeti ovom Odlukom u skladu s mišljenjem ACTE-a,
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za tehničke značajke, zahtjeve za električno i mehaničko sučelje te protokol za kontrolu pristupa koje treba osigurati terminalna oprema koja se može upotrebljavati i koju je proizvođač ili njegov predstavnik predvidio za uporabu u terestričkom zrakoplovnom telekomunikacijskom sustavu (TFTS).
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom u skladu je sa zajedničkim tehničkim propisom navedenim u stavku 1., ispunjava bitne zahtjeve navedene u članku 5. točkama (a) i (b) Direktive 98/13/EZ i ispunjava zahtjeve svih drugih primjenljivih direktiva, a posebno direktiva Vijeća 73/23/EEZ (2) i 89/336/EEZ (3).
   Članak 3.
   Za opremu za satelitske zemaljske postaje obuhvaćenu člankom 1. stavkom 1. ove Odluke prijavljena tijela određena za izvođenje postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu stupanjem na snagu ove Odluke.
   Članak 4.
   1.   Nacionalni propisi o homologaciji za opremu obuhvaćenu usklađenom normom navedenom u Prilogu ne primjenjuju se s učinkom od tri mjeseca nakon stupanja na snagu ove Odluke.
   2.   Terminalna oprema već odobrena prema takvim nacionalnim propisima o homologaciji može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 3. rujna 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG

      Upućivanje na primjenljivu usklađenu normu

   Usklađena norma navedena u članku 2. ove Odluke je:
   Electromagnetic compatibility and radio spectrum matters (ERM); terrestrial flight telecommunications system (TFTS); technical requirements for TFTS
   [Pitanja u vezi s elektromagnetskom kompatibilnošću i radijskim spektrom (ERM); terestrički zrakoplovni telekomunikacijski sustav (TFTS); tehnički zahtjevi za TFTS]
   ETSI
   Europski institut za telekomunikacijske norme
   Tajništvo ETSI-ja
   TBR 23: ožujak 1998.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 83/189/EEZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650 Route des Lucioles

                           F-06921 Sophia Antipolis Cedex

                           Europska komisija

                           DG XIII/A/2 — (BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

      (1)  SL L 109, 26.4.1983., str. 8.


Odluka Komisije od 21/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7685 - PERRIGO / GSK DIVESTMENT BUSINESSES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2012/280/EU: Odluka Vijeća od 15. svibnja 2012. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore Banque de France

text:
01/Sv. 16            HR                              Službeni list Europske unije                                                  303
32012D0280
26.5.2012.                                        SLUŽBENI LIST EUROPSKE UNIJE                                                 L 137/5
                                                          ODLUKA VIJEĆA
                                                        od 15. svibnja 2012.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                                vanjske revizore Banque de France
                                                            (2012/280/EU)
VIJEĆE EUROPSKE UNIJE,                                                 (5)     Primjereno je poštovati preporuku Upravnog vijeća ESB-a
                                                                               i u skladu s tim izmijeniti Odluku Vijeća 1999/70/EZ (2),
uzimajući u obzir Protokol (br. 4) o Statutu Europskog sustava
središnjih banaka i Europske središnje banke koji je priložen          DONIJELO JE OVU ODLUKU:
Ugovoru o Europskoj uniji i Ugovor o funkcioniranju Europske
unije, a posebno njegov članak 27. stavak 1.,
                                                                                Članak 1.
uzimajući u obzir Preporuku Europske središnje banke od                Članak 1. stavak 4. Odluke 1999/70/EZ zamjenjuje se sljedećim:
23. ožujka 2012. Vijeću Europske unije o vanjskim revizorima
Banque de France (ESB/2012/5) (1),
                                                                           „4.    Deloitte & Associés i KPMG SA odobravaju se kao
                                                                           vanjski revizori Banque de France za financijske godine od
budući da:
                                                                           2012. do 2017.
(1)    Reviziju računa Europske središnje banke (ESB) i nacio
       nalnih središnjih banaka Eurosustava trebaju obavljati              BEAS se odobrava kao zamjenski revizor Deloitte & Associés,
       neovisni vanjski revizori koje preporuči Upravno vijeće             a KPMG Audit FS I SAS kao zamjenski revizor KPMG SA za
       ESB-a i odobri Vijeće Europske unije.                               financijske godine od 2012. do 2017.”
(2)    Mandat sadašnjih vanjskih revizora Banque de France                                            Članak 2.
       završava nakon revizije za financijsku godinu 2011.
       Stoga je potrebno imenovati vanjske revizore od                 Ova Odluka proizvodi pravne učinke od dana objave.
       financijske godine 2012.
                                                                                Članak 3.
(3)    Banque de France odabrala je Deloitte & Associés i KPMG
       SA kao svoje vanjske revizore te BEAS i KPMG Audit FS I         Ova je Odluka upućena Europskoj središnjoj banci.
       SAS kao zamjenske revizore za financijske godine od
       2012. do 2017.
                                                                       Sastavljeno u Bruxellesu 15. svibnja 2012.
(4)    Upravno vijeće ESB-a preporučilo je da se Deloitte &
       Associés i KPMG SA zajednički imenuju kao vanjski revi
       zori Banque de France te da se BEAS imenuje kao                                                          Za Vijeće
       zamjenski revizor Deloitte & Associés, a KPMG Audit
       FS I SAS KPMG kao zamjenski revizor KPMG SA za                                                          Predsjednica
       financijske godine od 2012. do 2017.                                                                  M. VESTAGER
(1) SL C 93, 30.3.2012., str. 1.                                       (2) SL L 22, 29.1.1999., str. 69.


Odluka Komisije od 05/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8098 - ITALMOBILIARE / CLESSIDRA SGR) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 06/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7439 - EPH / EGGBOROUGH HOLDCO 2) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/467/EU: Odluka Komisije od 17. kolovoza 2010. o izmjeni Odluke 2007/365/EZ u pogledu osjetljivog bilja i mjera koje treba poduzeti u slučajevima otkrivanja Rhynchophorus ferrugineus (Olivier) (priopćena pod brojem dokumenta C(2010) 5640)

text:
                  03/Sv. 66

                  HR

                  Službeni list Europske unije

                  98

            32010D0467

                  L 226/42

                  SLUŽBENI LIST EUROPSKE UNIJE

            ODLUKA KOMISIJE
      od 17. kolovoza 2010.
      o izmjeni Odluke 2007/365/EZ u pogledu osjetljivog bilja i mjera koje treba poduzeti u slučajevima otkrivanja Rhynchophorus ferrugineus (Olivier)
      (priopćena pod brojem dokumenta C(2010) 5640)
      (2010/467/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno četvrtu rečenicu njezinog članka 16. stavka 3.,
      budući da:

                  (1)

                  Odlukom Komisije 2007/365/EZ (2) od država članica zahtijeva se usvajanje mjera kojima će se zaštititi od unošenja i širenja Rhynchophorus ferrugineus (Olivier) (navedeni organizam). Uz to, države članice moraju provoditi službene godišnje preglede o prisutnosti navedenog organizma ili dokazati infekcije bilja iz porodice Palmae navedenim organizmom na svom državnom području te obavijestiti Komisiju i ostale države članice o rezultatima tih pregleda.

                  (2)

                  Službene godišnje preglede koje su države članice izvršile 2009. pokazuju da je navedeni organizam također zarazio biljne vrste koje pripadaju porodici Palmae, a koje u Odluci 2007/365/EZ nisu određene kao osjetljivo bilje. Stoga biljne vrste koje pripadaju porodici Palmae treba uvrstiti na popis osjetljivog bilja u Odluci 2007/365/EZ kako bi se omogućila primjena hitnih mjera predviđenih u toj Odluci i na te vrste.

                  (3)

                  Misije koje je provela Komisija u državama članicama, posebno 2009., pokazale su da rezultati primjene Odluke 2007/365/EZ nisu bili u potpunosti zadovoljavajući u pogledu mjera koje treba poduzeti u slučajevima otkrivanja navedenog organizma. Uz rezultate tih misija, Komisija je u siječnju 2010. primila dodatne informacije o metodama kontrole, suzbijanja i iskorjenjivanja navedenog organizma od skupine stručnjaka koju je sastavila Komisija da joj u tom smislu pomogne i koja uključuje stručnjake iz svih država članica pogođenih navedenim organizmom, kao i u svibnju 2010. povodom međunarodne konferencije o navedenom organizmu održane u Španjolskoj. Uzimajući u obzir rezultate tih misija i informacije primljene 2010., potrebne su određene izmjene Odluke 2007/365/EZ.

                  (4)

                  Informacije primljene 2009. i 2010. upućuju na to da se opasnost od mogućeg širenja navedenog organizma uvozom osjetljivog bilja iz trećih zemalja ili iz područja u trećim zemljama zaraženih navedenim organizmom zbog kriptične biologije navedenog organizma ne može na odgovarajući način smanjiti odgovarajućim preventivnim tretiranjem. Takvo tretiranje ne sprečava u dovoljnoj mjeri širenje navedenog organizma s osjetljivog bilja koje je zaraženo, ali koje ne pokazuje simptome zaraženosti. Stoga osjetljivo bilje uvezeno iz tih trećih zemalja ili s područja u trećim zemljama treba smjestiti na mjesto u Uniji koje je fizički potpuno zaštićeno.

                  (5)

                  U slučajevima kada se navedeni organizam pojavi u državi članici ili u dijelu države članice u kojem njegova prisutnost prethodno nije bila poznata, predmetna država članica treba odmah, a u svakom slučaju u roku od pet dana, obavijestiti o tome Komisiju i ostale države članice. U tom smislu, također treba osigurati da se odmah obavijesti i odgovorno službeno tijelo te države članice. U većini slučajeva predmetna država članica treba nadalje odrediti demarkirano područje te izraditi i provesti akcijski plan. Kako bi se olakšao integrirani pristup za iskorjenjivanje organizma, u akcijskom planu treba navesti sve mjere i razloge tih mjera, opisati situaciju te znanstvene podatke i kriterije prema kojima su te mjere odabrane.

                  (6)

                  Međutim, u nekim se slučajevima može dogoditi da se zaraženost utvrdila samo za biljke iz jedne pošiljke na području na kojem postojanje navedenog organizma u polumjeru od 10 km oko tih zaraženih biljaka prethodno nije bilo poznato, da je zaraženost povezana s pošiljkom koja je nedavno prenesena u to područje i da je pošiljka već bila zaražena navedenim organizmom prije premještanja. U tim slučajevima i samo ako ne postoji opasnost od širenja navedenog organizma, države članice trebale bi moći odlučiti da ne uspostave demarkirano područje i ograničiti službene mjere na uništenje zaraženog materijala, uz provođenje pojačanog programa pregleda i praćenje povezanog biljnog materijala.

                  (7)

                  Kako bi se Komisiji i ostalim državama članicama pružile detaljne informacije o širenju navedenog organizma i službenim mjerama koje su poduzete radi njegovog suzbijanja i iskorjenjivanja, predmetne države članice trebaju dostaviti Komisiji službene godišnje preglede zajedno s ažuriranim akcijskim planovima i, prema potrebi, ažurirani popis demarkiranih područja, uključujući opis i lokaciju navedenih područja.

                  (8)

                  Odluku 2007/365/EZ stoga treba na odgovarajući način izmijeniti.

                  (9)

                  Mjere predviđene u ovoj Odluci u skladu su s mišljenjem Stalnog odbora za biljno zdravstvo,

            DONIJELA JE OVU ODLUKU:
      Članak 1.
      Odluka 2007/365/EZ mijenja se kako slijedi:

                  1.

                  U članku 1. točka (b) zamjenjuje se sljedećim:

                              „(b)

                              osjetljivo biljke znači bilje, osim plodova i sjemena, Areca catechu, Arecastrum romanzoffianum (Cham) Becc, Arenga pinnata, Borassus flabellifer, Brahea armata, Butia capitata, Calamus merillii, Caryota maxima, Caryota cumingii, Chamaerops humilis, Cocos nucifera, Corypha gebanga, Corypha elata, Elaeis guineensis, Howea forsteriana, Jubea chilensis, Livistona australis, Livistona decipiens, Metroxylon sagu, Oreodoxa regia, Phoenix canariensis, Phoenix dactylifera, Phoenix theophrasti, Phoenix sylvestris, Sabal umbraculifera, Trachycarpus fortunei i Washingtonia spp., s promjerom bazalnog dijela stabljike većim od 5 cm.”

                  2.

                  Članak 5. zamjenjuje se sljedećim:
                  „Članak 5.
                  Pregledi i obavijesti
                  1.   Države članice provode službene godišnje preglede o prisutnosti navedenog organizma ili dokazuju infekciju bilja iz porodice Palmae navedenim organizmom na svom državnom području.
                  Ne dovodeći u pitanje članak 16. stavak 2. Direktive 2000/29/EZ, Komisija i ostale države članice obavješćuju se o rezultatima tih pregleda do 28. veljače svake godine. U državama članicama u kojima je prisutan navedeni organizam uz tu se obavijest prilaže:

                              (a)

                              ažurirana verzija akcijskih planova usvojenih u skladu s člankom 6. stavkom 1.;

                              (b)

                              ažurirani popis demarkiranih područja uspostavljenih u skladu s člankom 6. stavkom 1., uključujući ažurirane podatke o njihovom opisu i lokaciji (uključujući karte).

                        2.   Države članice osiguravaju da se o svakoj sumnji na postojanje ili o stvarnom pojavljivanju navedenog organizma na prostoru unutar njihovog državnog područja odmah obavijesti odgovorno službeno tijelo predmetne države članice.
                  3.   Ne dovodeći u pitanje članak 16. stavak 2. Direktive 2000/29/EZ, države članice u svakom slučaju u roku od pet dana i u pisanom obliku obavješćuju Komisiju i ostale države članice o stvarnoj pojavi navedenog organizma na prostoru unutar svog državnog područja na kojem njegova prisutnost prethodno nije bila poznata.”

                  3.

                  Članak 6. zamjenjuje se sljedećim:
                  „Članak 6.
                  Mjere iskorjenjivanja, demarkirana područja i akcijski planovi
                  1.   U slučaju kada rezultati pregleda iz članka 5. stavka 1., obavijesti iz članka 5. stavka 2. ili informacije iz nekog drugog izvora dokazuju prisutnost navedenog organizma na državnom području države članice, ta država članica bez odgađanja:

                              (a)

                              određuje demarkirano područje u skladu s točkom 1. Priloga II.;

                              (b)

                              izrađuje i provodi akcijski plan na tom demarkiranom području u skladu s točkom 3. Priloga II., uključujući službene mjere u skladu s točkom 2. Priloga II.

                        2.   Kada država članica odredi demarkirano područje i utvrdi akcijski plan u skladu sa stavkom 1., ona o tome obavješćuje Komisiju i ostale države članice u roku od mjesec dana nakon obavijesti u skladu s člankom 5. stavkom 3. Ta obavijest uključuje opis tog demarkiranog područja, kartu i navedeni akcijski plan.
                  3.   Države članice osiguravaju da akcijski plan i tehničke mjere iz stavka 1. točke (b) provode tehnički osposobljeni i propisno ovlašteni javni službenici i/ili osposobljeni zastupnici ili gospodarski subjekti ili da se provode barem pod izravnim nadzorom nadležnih službenih tijela.
                  4.   Države članice mogu odstupiti od obveze određivanja demarkiranog područja iz stavka 1. točke (a) u slučajevima kada se pregledom iz članka 5. stavka 1., obavijestima iz članka 5. stavka 2. ili informacijama iz nekog drugog izvora dokaže da:

                              (a)

                              zaraženost je ustanovljena samo kod biljaka iz jedne pošiljke osjetljivog bilja na području polumjera od 10 km oko tih zaraženih biljaka na kojem postojanje navedenog organizma do tada nije bilo poznato;

                              (b)

                              pošiljka je unesena u predmetno područje prije manje od 5 mjeseci i već je bila zaražena prije unošenja; i

                              (c)

                              uzimajući u obzir pouzdana znanstvena načela, biologiju navedenog organizma, stupanj zaraženosti, doba godine i posebnu raširenost osjetljivog bilja u predmetnim državama članicama, od unošenja zaražene pošiljke u područje nije postojala opasnost od širenja navedenog organizma.

                        U takvim slučajevima države članice izrađuju akcijski plan u skladu s točkom 3. Priloga II., ali mogu odlučiti da ne odrede demarkirano područje i ograniče službene mjere iz točke 3. Priloga II. na uništenje zaraženog materijala, uz provođenje pojačanog programa pregleda u području od najmanje 10 km oko zaraženog područja i praćenje povezanog biljnog materijala.”

                  4.

                  Prilozi Odluci 2007/365/EZ mijenjaju se u skladu s Prilogom ovoj Odluci.

            Članak 2.
      Ova je Odluka upućena državama članicama.

         Sastavljeno u Bruxellesu 17. kolovoza 2010.

               Za Komisiju

            John DALLI

               Član Komisije

         (1)  SL L 169, 10.7.2000., str. 1.

         (2)  SL L 139, 31.5.2007., str. 24.

         PRILOG
         Prilozi Odluci 2007/365/EZ mijenjaju se kako slijedi:

                     1.

                     U Prilogu I., podtočka (d) točke 2. zamjenjuje se sljedećim:

                                 „(d)

                                 ako je uvezeno u skladu s točkom 1. podtočkom (c) ovog Priloga raslo, od trenutka unošenja u Uniju, na mjestu proizvodnje u državi članici tijekom razdoblja od najmanje godinu dana prije premještanja tijekom kojeg:

                                             i.

                                             osjetljivo bilje nalazilo se na mjestu koje je fizički potpuno zaštićeno od unošenja i/ili širenja navedenog organizma; i

                                             ii.

                                             tijekom službenih inspekcijskih pregleda izvršenih barem svaka tri mjeseca nisu uočeni znakovi navedenog organizma.”

                     2.

                     U Prilogu II. točka 2. zamjenjuje se sljedećim:
                     „2.   Službene mjere u demarkiranim područjima

                     Službene mjere koje treba poduzeti u demarkiranim područjima, kako je navedeno u članku 6. stavku 1. točki (b), uključuju sljedeće:

                                 (a)

                                 odgovarajuće mjere s ciljem iskorjenjivanja navedenog organizma, uključujući:

                                             i.

                                             uništenje ili, prema potrebi, potpuno mehaničko saniranje zaraženog osjetljivog bilja;

                                             ii.

                                             mjere sprečavanja širenja navedenog organizma tijekom postupaka uništenja ili saniranja primjenom kemijske obrade u neposrednoj blizini;

                                             iii.

                                             odgovarajuću obradu zaraženog osjetljivog bilja;

                                             iv.

                                             prema potrebi, feromonske klopke u zaraženim područjima;

                                             v.

                                             prema potrebi, zamjenu osjetljivog bilja neprijemljivim biljem;

                                             vi.

                                             svaku drugu mjeru koja može doprinijeti iskorjenjivanju navedenog organizma;

                                 (b)

                                 mjere pojačanog praćenja prisutnosti navedenog organizma odgovarajućim inspekcijskim pregledima i metodama, uključujući feromonske klopke barem u zaraženim područjima;

                                 (c)

                                 prema potrebi, posebne mjere za rješavanje svih posebnosti ili teškoća za koje se opravdano može očekivati da će spriječiti, ometati ili odgoditi njihovu provedbu, posebno one u pogledu dostupnosti i odgovarajućeg iskorjenjivanja svog osjetljivog bilja koje je zaraženo ili za koje postoji sumnja na zaraženost, bez obzira na njihovu lokaciju, javno ili privatno vlasništvo ili osobu odnosno subjekt koji je za njih odgovoran.

                           3.   Priprema i provođenje akcijskih planova

                     Akcijski plan iz članka 6. stavka 1. točke (b) sadrži detaljan opis službenih mjera koje je predmetna država članica poduzela ili namjerava poduzeti radi iskorjenjivanja navedenog organizma. On uključuje vremenski rok za provedbu svake od tih mjera. Akcijski plan uzima u obzir Međunarodnu normu za fitosanitarne mjere br. 9 (*) i temelji se na integriranom pristupu u skladu s načelima utvrđenim u Međunarodnoj normi za fitosanitarne mjere br. 14 (**).
                     U demarkiranim područjima iz članka 6. stavka 1. točke (a) za koje rezultati godišnjih pregleda tijekom najmanje 3 godine pokazuju da iskorjenjivanje navedenog organizma nije moguće u roku od jedne dodatne godine, akcijski plan i njegova provedba najprije se usredotočuju na ograničavanje i suzbijanje navedenog organizma u zaraženoj zoni, dok iskorjenjivanje ostaje dugoročni cilj.
                     Akcijski plan obuhvaća barem službene mjere iz točke 2. S obzirom na točku 2.a, akcijskim planom razmatraju se sve mjere koje su u njemu navedene i utvrđuju se razlozi za provođenje odabranih mjera, opisuje situacija te znanstveni podaci i kriteriji prema kojima su mjere odabrane.

                        (*)  Smjernice za programe iskorjenjivanja štetnika – Referentni standard ISPM br. 9 Tajništva Međunarodne konvencije za zaštitu bilja, Rim."

                        (**)  Korištenje integriranih mjera u sustavnom pristupu upravljanju opasnosti od štetnika – Referentni standard ISPM br. 14 Tajništva Međunarodne konvencije za zaštitu bilja, Rim.”"


title: 2014/25/EU: Odluka Komisije оd 17. siječnja 2014. o obavijesti Slovačke Republike o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama (priopćeno pod brojem dokumenta C(2014) 59)

text:
               21.1.2014

               HR

               Službeni list Europske unije

               L 16/34

      ODLUKA KOMISIJE

   оd 17. siječnja 2014.
   o obavijesti Slovačke Republike o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama
   (priopćeno pod brojem dokumenta C(2014) 59)
   (Vjerodostojan je samo tekst na slovačkom jeziku)
   (2014/25/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (1), a posebno njezin članak 32. stavak 5. drugi podstavak,
   budući da:

               (1)

               U skladu s člankom 32. stavkom 5. prvim podstavkom Direktive 2010/75/EU Slovačka Republika svoj je prijelazni nacionalni plan dostavila Komisiji 8. siječnja 2013. (2).

               (2)

               Tijekom ocjenjivanja potpunosti prijelaznog nacionalnog plana Komisija je utvrdila određene nedosljednosti između popisa postrojenja obuhvaćenih prijelaznim nacionalnim planom i onih koja je Slovačka Republika navela u svojem inventaru emisija za 2009. u skladu s Direktivom 2001/80/EZ Europskog parlamenta i Vijeća (3).

               (3)

               Komisija je dopisom od 12. lipnja 2013. (4) od slovačkih tijela uprave zatražila da potvrde da su pravila akumulacije iz članka 29. Direktive 2010/75/EU i definicija „radnih sati” iz članka 3. stavka 27. Direktive 2010/75/EU pravilno primijenjeni. Komisija je također zatražila da dostave dodatne podatke, a pogotovo objašnjenja nedosljednosti između prijelaznog nacionalnog plana i inventara emisija u skladu s Direktivom 2001/80/EZ.

               (4)

               Dopisom od 27. lipnja 2013. (5) Slovačka Republika dostavila je dodatne informacije.

               (5)

               Na temelju analize ažuriranih informacija Komisija je dopisom od 23. srpnja 2013. (6) od slovačkih tijela uprave zatražila da potvrde da nijedno postrojenje koje je koristilo pravo na odstupanje prema članku 4. stavku 4. Direktive 2001/80/EZ nije obuhvaćeno prijelaznim nacionalnim planom. Komisija je također od slovačkih tijela uprave zatražila da potvrde niz graničnih vrijednosti emisije korištenih za izračun i da dostave dokaze da su kriteriji kojima se opravdava njihova primjena zadovoljeni.

               (6)

               Dopisom od 16. kolovoza 2013. (7) Slovačka Republika obavijestila je Komisiju da su iz prijelaznog nacionalnog plana uklonjena dva postrojenja. Za postrojenje „U.S. Steel Košice, s.r.o., boilers K1-K5” Slovačka Republika objasnila je da je, iako je dio postrojenja tijekom više godina imao pravo na odstupanje prema članku 4. stavku 4. Direktive 2001/80/EZ, taj dio obnovljen 2010. Slovačka Republika tvrdila je da stoga to postrojenje može biti obuhvaćeno prijelaznim nacionalnim planom. Slovačka Republika ujedno je dostavila i niz ispravljenih graničnih vrijednosti emisije, ali nije opravdala korištenje posebnih graničnih vrijednosti emisije za dva postrojenja.

               (7)

               Komisija je dopisom od 27. rujna 2013. (8) obavijestila Slovačku Republiku da u skladu s člankom 32. stavkom 1. točkom (d) Direktive 2010/75/EU i na temelju dostavljenih informacija postrojenje „U.S. Steel Košice, s.r.o., boilers K1-K5”, na čiji se dio primjenjivalo odstupanje prema članku 4. stavku 4. Direktive 2001/80/EZ, ne može biti obuhvaćeno prijelaznim nacionalnim planom. Komisija je također od slovačkih tijela uprave zatražila da dostave dodatne informacije o udjelu pepela u tekućem gorivu korištenom u dva postrojenja za koja se primjenjivala granična vrijednost emisije za krute čestice od 100 mg/Nm3.

               (8)

               Slovačka Republika dopisom od 30. rujna 2013. (9) obavijestila je Komisiju da je granična vrijednost emisije za krute čestice korištena za dva postrojenja smanjena na 50 mg/Nm3. Slovačka Republika dostavila je dodatne informacije u prilog tvrdnji da se na postrojenje „U.S. Steel Košice, s.r.o., boilers K1-K5” ne primjenjuje članak 32. stavak 1. točka (d) Direktive 2010/75/EU i da ono može biti obuhvaćeno prijelaznim nacionalnim planom.

               (9)

               Nakon sastanka između slovačkih tijela uprave i predstavnika Komisije koji se održao 11. listopada 2013., Slovačka Republika dopisom od 17. listopada 2013. (10) dodatno je pojasnila situaciju u pogledu postrojenja „U.S. Steel Košice, s.r.o., boilers K1-K5” tako što je navela da se odstupanje prema članku 4. stavku 4. Direktive 2001/80/EZ primjenjivalo samo na jedan kotao i dostavila detaljni tehnički opis svih promjena na tom kotlu napravljenih tijekom njegove obnove 2010. Time je objašnjeno da je 2010. u postrojenju „U.S. Steel Košice, s.r.o., boilers K1-K5” nakon rastavljanja i zamjene kotla na koji se prije toga primjenjivalo odstupanje prema članku 4. stavku 4. Direktive 2001/80/EZ napravljen potpuno novi kotao. To znači da se na predmetno postrojenje ne odnosi članak 32. stavak 1. točka (d) Direktive 2010/75/EU i da ono u skladu s Provedbenom odlukom Komisije 2012/115/EU (11) može biti obuhvaćeno prijelaznim nacionalnim planom.

               (10)

               Komisija je ocijenila prijelazni nacionalni plan u skladu s člankom 32. stavcima 1., 3. i 4. Direktive 2010/75/EU i Provedbenom odlukom 2012/115/EU.

               (11)

               Komisija je posebno razmotrila dosljednost i točnost podataka, pretpostavki i izračuna upotrijebljenih pri utvrđivanju doprinosa svakog pojedinog uređaja za loženje obuhvaćenog prijelaznim nacionalnim planom gornjim granicama emisije koje su tim planom utvrđene i provjerila sadržava li prijelazni nacionalni plan opće i pojedinačne ciljeve, mjere i vremenski raspored za postizanje tih ciljeva te mehanizam praćenja za ocjenjivanje usklađenosti u budućnosti.

               (12)

               Komisija je na temelju dostavljenih dodatnih informacija utvrdila da su gornje granice emisije za 2016. i 2019. izračunane primjenom odgovarajućih podataka i formula te da su izračuni ispravni. Slovačka Republika dostavila je dovoljno informacija o mjerama koje će se provesti kako bi se postigle gornje granice emisije te osiguralo praćenje prijelaznog nacionalnog plana i izvješćivanje Komisije o njegovoj provedbi.

               (13)

               Komisija je utvrdila da su slovačka tijela uprave uzela u obzir odredbe iz članka 32. stavaka 1., 3. i 4. Direktive 2010/75/EU i iz Provedbene odluke 2012/115/EU.

               (14)

               Provedba prijelaznog nacionalnog plana ne bi smjela dovesti u pitanje primjenu ostalog mjerodavnog nacionalnog zakonodavstva ili zakonodavstva Unije. Posebno, utvrđivanjem uvjeta na temelju kojih se izdaju pojedinačne dozvole za uređaje za loženje obuhvaćene prijelaznim nacionalnim planom Slovačka Republika treba osigurati da nije ugrožena usklađenost sa zahtjevima navedenima, između ostalog, u Direktivi 2010/75/EU, Direktivi 2008/50/EZ Europskog parlamenta i Vijeća (12) i Direktivi 2001/81/EZ Europskog parlamenta i Vijeća (13).

               (15)

               U skladu s člankom 32. stavkom 6. Direktive 2010/75/EU Slovačka Republika mora obavijestiti Komisiju o svim naknadnim izmjenama prijelaznog nacionalnog plana. Komisija treba ocijeniti jesu li te izmjene u skladu s odredbama iz članka 32. stavaka 1., 3. i 4. Direktive 2010/75/EU i iz Provedbene odluke 2012/115/EU,

         DONIJELA JE OVU ODLUKU:
   Članak 1.
   1.   Na temelju članka 32. stavaka 1., 3. i 4. Direktive 2010/75/EU i Provedbene odluke 2012/115/EU nema primjedbi u pogledu prijelaznog nacionalnog plana o kojem je Slovačka Republika obavijestila Komisiju 8. siječnja 2013. u skladu s člankom 32. stavkom 5. Direktive 2010/75/EU i koji je izmijenjen u skladu s dodatnim informacijama poslanima 27. lipnja 2013., 16. kolovoza 2013., 30. rujna 2013. i 17. listopada 2013. (14).
   2.   Popis postrojenja obuhvaćenih prijelaznim nacionalnim planom, onečišćujućih tvari za koje su ta postrojenja obuhvaćena i primjenjivih gornjih granica emisije utvrđen je u Prilogu.
   3.   Provedba prijelaznog nacionalnog plana koju vrše slovačka tijela uprave ne oslobađa Slovačku Republiku od obveze poštovanja odredaba Direktive 2010/75/EU o emisijama iz pojedinačnih uređaja za loženje obuhvaćenih planom i drugih odgovarajućih akata zakonodavstva Europske unije o okolišu.
   Članak 2.
   Komisija će ocijeniti jesu li naknadne izmjene prijelaznog nacionalnog plana o kojima će Slovačka Republika ubuduće obavještavati Komisiju u skladu s odredbama iz članka 32. stavaka 1., 3. i 4. Direktive 2010/75/EU i Provedbene odluke 2012/115/EU.
   Članak 3.
   Ova je Direktiva upućena Slovačkoj Republici.

      Sastavljeno u Bruxellesu 17. siječnja 2014.

            Za Komisiju

         Janez POTOČNIK

            Član Komisije

      (1)  SL L 334, 17.12.2010., str. 17.

      (2)  Komisija je obavijest Slovačke Republike zaprimila elektroničkom poštom 9. siječnja 2013. i evidentirala je pod referentnim brojem Ares(2013)25811. Slovačka tijela uprave u dopisu od 9. siječnja 2013. (evidentiranim pod referentnim brojem Ares(2013)40113) objasnila su Komisiji da se zbog tehničkih problema s informatičkim sustavom do kojih je došlo krajem 2012. Komisiji nije mogla dostaviti elektronička verzija prijelaznog nacionalnog plana prije 1. siječnja 2013., no da je ona ponovno poslana čim je informatički sustav ponovno proradio.

      (3)  Direktiva 2001/80/EZ Europskog parlamenta i Vijeća od 23. listopada 2001. o ograničenju emisija određenih onečišćujućih tvari u zrak iz velikih uređaja za loženje (SL L 309, 27.11.2001., str. 1.).

      (4)  Ares(2013)1636798

      (5)  Ares(2013)2533608

      (6)  Ares(2013)2741492

      (7)  Ares(2013)3001466

      (8)  Ares(2013)3122053

      (9)  Ares(2013)3198587

      (10)  Ares(2013)3322372

      (11)  Provedbena odluka Komisije 2012/115/EU od 10. veljače 2012. o utvrđivanju pravila o prijelaznim nacionalnim planovima iz Direktive 2010/75/EU Europskog parlamenta i Vijeća o industrijskim emisijama (SL L 52, 24.2.2012., str. 12.).

      (12)  Direktiva 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu (SL L 152, 11.6.2008., str. 1.).

      (13)  Direktiva 2001/81/EZ Europskog parlamenta i Vijeća od 23. listopada 2001. o nacionalnim gornjim granicama emisije za određene onečišćujuće tvari (SL L 309, 27.11.2001., str. 22.).

      (14)  Europska komisija evidentirala je pročišćenu verziju prijelaznog nacionalnog plana 7. listopada 2013. pod referentnim brojem Ares(2013)3198587.

      PRILOG

         Popis postrojenja obuhvaćenih prijelaznim nacionalnim planom

                  Broj

                  Naziv postrojenja u prijelaznom nacionalnom planu

                  Ukupna nazivna ulazna toplinska snaga na dan 31. prosinca 2010. (MW)

                  Onečišćujuće tvari obuhvaćene prijelaznim nacionalnim planom

                  SO2

                  NOx

                  krute čestice

                  1

                  Bratislavská teplárenská, a.s., Tepláreň Juh

                  254

                  √

                  √

                  √

                  2

                  Bratislavská teplárenská, a.s., Tepláreň Západ

                  255

                  √

                  √

                  √

                  3

                  Continental Matador Rubber, s.r.o.

                  128

                  —

                  √

                  —

                  4

                  Slovnaft Petrochemicals, s.r.o.

                  111,41

                  —

                  √

                  —

                  5

                  U.S. Steel Košice, s.r.o., boilers K1-K5

                  917,3

                  √

                  √

                  √

                  6

                  U.S. Steel Košice, s.r.o., boiler K6

                  163,6

                  √

                  √

                  √

                  7

                  Zvolenská teplárenská, a.s., Tepláreň B

                  199

                  √

                  √

                  √

         Gornje granice emisije (u tonama)

                  2016.

                  2017.

                  2018.

                  2019.

                  1.1. – 30.6.2020.

                  SO2

                  7 429

                  5 722

                  4 016

                  2 309

                  1 155

                  NOx

                  4 469

                  3 758

                  3 047

                  2 335

                  1 168

                  krute čestice

                  430

                  343

                  257

                  170

                  85